**Ministru kabineta noteikumu projekta „Noteikumi par maksātnespējas procesa administratora darbības pārskatu un tā aizpildīšanas kārtību” sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1.  | Pamatojums | Maksātnespējas likuma 85.panta otrā daļa |
| 2.  | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība    | I. Saskaņā ar Ministru kabineta 2010.gada 26.oktobra noteikumiem Nr.1003 „Noteikumi par maksātnespējas procesa administratora darbības pārskatu un tā aizpildīšanas kārtību” (turpmāk – MK noteikumi Nr.1003) maksātnespējas procesa administrators (turpmāk – administrators) darbības pārskatus konkrētā maksātnespējas procesā iesniedz, aizpildot noteiktas formas veidlapas un nosūtot tās Maksātnespējas administrācijai un kreditoriem uz elektroniskā pasta adresi. Ņemot vērā iesniegto administratora darbības pārskatu lielo skaitu, kā arī attiecīgajos pārskatos norādītās informācijas formātu, kas neļauj šo informāciju apkopot, ir apgrūtināta ne vien efektīva administratoru uzraudzība, bet arī statistikas datu ieguve par būtiskiem maksātnespējas procesa efektivitātes rādītājiem. Tādēļ, lai paaugstinātu administratora darbības pārskatā norādītās informācijas izmantošanas efektivitāti, ir nepieciešams paredzēt, ka administratori darbības pārskatus aizpilda un iesniedz, izmantojot elektronisko sistēmu.Administratora darbības pārskata elektroniska sagatavošana, iesniegšana un iesniegšanas kontrole, kā arī statistikas apkopošana par maksātnespējas procesa efektivitātes būtiskākajiem rādītājiem (piemēram, maksātnespējas procesā atgūto līdzekļu apmērs, maksātnespējas procesa izmaksas u.c.) tiks nodrošināta Maksātnespējas administrācijas izveidotās elektroniskās sistēmas ietvaros.II. Ņemot vērā to, ka plānoto grozījumu apmērs pārsniedz pusi no spēkā esošā normatīvā akta (MK noteikumiem Nr.1003), ir sagatavots jauns Ministru kabineta noteikumu projekts (turpmāk – MK noteikumu projekts). Vienlaikus MK noteikumu projektā ir saglabāta šobrīd spēkā esošā administratora darbības pārskatu sistēma – maksātnespējas procesā atkarībā no tā stadijas tiek sagatavots: sākotnējais administratora darbības pārskats (par trīs mēnešu periodu no maksātnespējas procesa pasludināšanas); kārtējais administratora darbības pārskats (par trīs mēnešu periodu no iepriekšējā darbības pārskata beigu datuma); noslēguma administratora pārskats (procesa pabeigšanas un administratora atcelšanas gadījumā). III. MK noteikumu projektā noteikts, ka administratora darbības sākotnējais, kārtējais un noslēguma pārskats gan fiziskās, gan juridiskās personas maksātnespējas procesā tiek aizpildīts un iesniegts tīmekļa vietnē [www.mna.gov.lv](http://www.mna.gov.lv). Administratora darbības pārskata iesniegšanai administrators autorizējas darbam tīmekļa vietnē, izmantojot piekļuves rekvizītus. Piekļuves rekvizītus Maksātnespējas administrācija izsniedz administratoram personīgi, pārbaudot administratora identitāti. Ņemot vērā to, ka administrators nav Maksātnespējas administrācijas darbinieks, kuram būtu saistoši iestādes izdotie iekšējie noteikumi par administratoru uzraudzības elektroniskās sistēmas lietošanas kārtību, saņemot piekļuves rekvizītus, starp Maksātnespējas administrāciju un administratoru tiek noslēgta vienošanās, kur ir noteikti attiecīgās sistēmas lietošanas noteikumi, iesniedzot administratora darbības pārskatu.Pēc pirmreizējās identifikācijas tīmekļa vietnē, izsniegto piekļuves rekvizītu nozaudēšanas gadījumā atjaunotie piekļuves rekvizīti tiks nosūtīti uz Maksātnespējas reģistrā norādīto administratora elektroniskā pasta adresi. Ja piekļuves rekvizīti nozaudēti pirms pirmreizējās identifikācijas tīmekļa vietnē, administrators rīkojas MK noteikumu projekta 5.punktā noteiktajai kārtībai, un nozaudētie piekļuves rekvizīti tiek anulēti.Administratoru darbības pārskati (MK noteikumu projekta 1., 2., 3., 4., 5. un 6.pielikums) administratoru uzraudzības elektroniskajā sistēmā tiks aizpildīti, izmantojot darbības pārskatu veidlapām atbilstošas veidnes. Administratora darbības pārskats, kas Maksātnespējas administrācijā iesniegts elektroniski, izmantojot tīmekļa vietnē [www.mna.gov.lv](http://www.mna.gov.lv) speciālo tiešsaistes formu, ir uzskatāms par administratora pašrocīgi parakstītu.Vienlaikus, attiecībā uz informācijas sniegšanas veidu kreditoriem, tiek saglabāta šobrīd spēkā esošā kārtība – administratora darbības pārskats tiks nosūtīts uz kreditoru prasījumos norādītajām elektroniskā pasta adresēm. Tīmekļa vietnē sagatavoto pārskatu, ko attiecīgā sistēma, pamatojoties uz administratora ievadīto informāciju, uzģenerē iesniegšanai Maksātnespējas administrācijā, administrators nosūta kreditoriem, noformējot atbilstoši normatīvajos aktos noteiktajām elektronisko dokumentu noformēšanas prasībām. Ja administratora sertifikāta darbība tiek izbeigta vai tas tiek anulēts, piekļuves rekvizīti tiek anulēti viena mēneša laikā no dienas, kad maksātnespējas reģistrā ir izdarīts ieraksts par administratora atcelšanu no pēdējā viņa lietvedībā esošā maksātnespējas procesa. Piekļuves tiesības anulē Maksātnespējas administrācija. MK noteikumu projektā noteikts, ka sākotnējais un kārtējais administratora darbības pārskats iesniedzams septiņu dienu laikā pēc pārskata perioda beigām. Noslēguma administratora pārskats ir iesniedzams 15 dienu laikā pēc parādnieka mantas pārdošanas plāna izpildes. Vienlaikus, lai nodrošinātu jaunajam administratoram, Maksātnespējas administrācijai un kreditoriem informāciju par darbībām par periodu no iepriekšējā pārskata perioda beigām līdz administratora atcelšanas brīdim, noslēguma pārskats tiek sagatavots arī administratora atcelšanas gadījumā. Atceltajam administratoram noslēguma pārskats jāsagatavo septiņu dienu laikā no dienas, kad maksātnespējas reģistrā ir izdarīts ieraksts par viņa atcelšanu no konkrētā procesa. Administratoram, kas sāk pildīt administratora pienākumus atceltā administratora vietā, atceltā administratora darbības pārskats būs pieejams elektroniski tīmekļa vietnē pēc tā iesniegšanas Maksātnespējas administrācijā. Ievērojot MK noteikumu projekta 4.punktā noteikto, administratoram, kas sāk pildīt administratora pienākumus atceltā administratora vietā, tīmekļa vietnē pieejamais dokuments ir uzskatāms par atceltā administratora pašrocīgi parakstītu.MK noteikumu projektā noteikts, ka ar attiecīgajiem Ministru kabineta noteikumiem apstiprinātās veidlapas ir izmantojamas visos gadījumos, kad administratoram jāsniedz administratora darbības pārskats (Maksātnespējas likuma 23.panta otrā daļa, 24.panta otrā daļa, 26.panta trešās daļas 5.punkts un 85.panta pirmā daļa). IV. Saskaņā ar Maksātnespējas likuma 65.panta 2.punktu pēc juridiskās personas maksātnespējas procesa pasludināšanas administrators nekavējoties uzsāk parādnieka dokumentu un mantas pilnu inventarizāciju un sastāda parādnieka bilanci. Vienlaikus saskaņā ar Maksātnespējas likuma 26.panta piekto daļu administratoram juridiskās personas maksātnespējas procesa laikā jāorganizē parādnieka grāmatvedības uzskaite atbilstoši likumam “Par grāmatvedību”, savukārt, veicot grāmatvedības uzskaiti, administratoram jāievēro noteiktie grāmatvedības cikla posmi tostarp, ka pārskata gada beigās no grāmatvedības veiktajiem uzskaites datiem jāsagatavo finanšu pārskats. Ja uz parādnieku attiecas Gada pārskatu likums un administrators ir pieņēmis lēmumu par saimnieciskās darbības turpināšanu pilnā vai ierobežotā apjomā, administratoram Valsts ieņēmumu dienestam jāiesniedz gada pārskata un zvērināta revidenta ziņojuma (ja tāds ir nepieciešams) noraksts. Savukārt gadījumos, kad administrators ir pieņēmis lēmumu par saimnieciskās darbības neturpināšanu, viņam jāsagatavo uzņēmuma darbības slēguma finanšu pārskats, kas sastāv tikai no bilances par iepriekšējo pārskata gadu. Ievērojot minēto, atbilstoši MK noteikumu projektam: 1) iesniedzot sākotnējo darbības pārskatu juridiskās personas maksātnespējas procesā, administrators pievieno sākuma bilanci; 2) iesniedzot kārtējo darbības pārskatu juridiskās personas maksātnespējas procesā, gadījumos, kad administrators ir pieņēmis lēmumu par saimnieciskās darbības neturpināšanu, tad maksātnespējas administrators kārtējā pārskata gada sākumā pievieno uzņēmuma darbības slēguma finanšu pārskatu, kas sastāv tikai no bilances par iepriekšējo pārskata gadu; 3) iesniedzot noslēguma darbības pārskatu juridiskās personas maksātnespējas procesā pēc kreditoru prasījumu apmierināšanas, administrators pievieno noslēguma bilanci. Iesniedzot Maksātnespējas administrācijā administratora darbības pārskatu kopā ar bilanci, gadījumos, kad administrators ir pieņēmis lēmumu par saimnieciskās darbības neturpināšanu, tiks nodrošināta iespēja salīdzināt darbības pārskatā un bilancē norādīto informāciju, kā arī datu izsekojamība par uzņēmuma līdzekļu un to avotu (aktīvu un pasīvu) kustību un atlikumiem uz pārskata gada pēdējo dienu. V. Ņemot vērā to, ka saskaņā ar šobrīd spēkā esošo regulējumu pārskatu veidlapās iekļautā informācija nav sistematizēta tā, lai nodrošinātu statistikas datu apkopošanu, kā arī, efektīvākas maksātnespējas procesa uzraudzības nodrošināšanai, nepieciešams strukturēt administratora darbības pārskatā iekļaujamo informāciju. 1. MK noteikumu projektā paredzēts sistematizēt maksātnespējas procesa izmaksas (sākotnējā, kārtējā un noslēguma pārskatā gan fiziskās, gan juridiskās personas maksātnespējas procesā), sadalot tās atkarībā no segšanas avota (ieķīlātā/neieķīlātā parādnieka manta). Vienlaikus, ievērojot minēto principu, MK noteikumu projektā paredzēts sistematizēt maksātnespējas procesā iegūtos līdzekļus. Izmaksu un iegūto līdzekļu sadalīšana grupās ļaus apzināt atsevišķi nodrošināto un nenodrošināto kreditoru prasījumu segumu maksātnespējas procesā, ievērojot šo kreditoru grupu atšķirīgo statusu maksātnespējas procesā. Administratora darbības pārskatu veidlapās iekļautās papildu ailes par rādītāju kopsummām tiks aprēķinātas automātiski. 2. Lai nodrošinātu kreditoriem un Maksātnespējas administrācijai aktuālu informāciju par parādnieka aktīviem maksātnespējas procesā, MK noteikumu projektā paredzēts precizēt sadaļu „Informācija par parādnieka mantu” sākotnējā, kārtējā un noslēguma administratora darbības pārskatā gan fiziskās, gan juridiskās personas maksātnespējas procesā. MK noteikumu projektā paredzēts, ka attiecīgajā sadaļā tiks atspoguļota informācija par parādnieka mantas kopējo un atlikušo vērtību gan pārskata periodā, gan visā maksātnespējas procesā, kas ļaus izdarīt secinājums par maksātnespējas procesa efektivitāti. Administratora darbības pārskatu veidlapās iekļautās papildu ailes par rādītāju kopsummām tiks aprēķinātas automātiski.3. Lai nodrošinātu maksātnespējas procesā iesaistīto personu aizsardzību gadījumos, kad administrators ar savu rīcību ir nodarījis zaudējumus konkrētā procesā, MK noteikumu projektā paredzēts papildināt informāciju par administratora profesionālās darbības apdrošināšanu maksātnespējas procesā – turpmāk administratoram būs jānorāda arī apdrošināšanas kompānijas nosaukums.4. Lai nodrošinātu iespēju aprēķināt maksātnespējas procesa efektivitātes rādītājus, noslēguma un sākotnējais administratora darbības pārskats, gadījumā, ja maksātnespējas process tiek izbeigts pēc ziņojuma par parādnieka mantas neesamību, ir papildināts ar informāciju par maksātnespējas procesā atzīto un apmierināto kreditoru prasījumu apmēru pa kreditoru grupām (nodrošinātie/nenodrošinātie kreditori). VI. MK noteikumu projektā paredzēts, ka administratora darbības pārskats būs jāsniedz elektroniski arī maksātnespējas procesos, kas uzsākti pirms šā projekta spēkā stāšanās, ja pienākums iesniegt darbības pārskatu uzsāktajā procesā iestāsies pēc MK noteikumu projekta spēkā stāšanās. Vienlaikus, lai nerādītu administratoriem papildu slogu, MK noteikumu projektā ir paredzēts, ka gadījumos, kad pārskata perioda beigu datums iestājas līdz noteikumu projekta spēkā stāšanās dienai, administratoram ir tiesības iesniegt attiecīgo darbības pārskatu, aizpildot ar MK noteikumiem Nr.1003 apstiprināto attiecīgā darbības pārskata veidlapu un nosūtot to Maksātnespējas administrācijai uz elektroniskā pasta adresi parskati@mna.gov.lv un kreditoriem uz elektroniskā pasta adresēm, kas norādītas kreditoru prasījumos.  |
| 3.   |  Projekta izstrādē iesaistītās institūcijas | Maksātnespējas regulējuma pilnveidošanas darba grupas 2015.gada 17.septembra sēdē (protokols Nr.3), piedaloties Latvijas Sertificēto maksātnespējas procesa administratoru asociācijas, Finanšu ministrijas, Latvijas Zvērinātu advokātu padomes, Latvijas Komercbanku asociācijas pārstāvjiem, tika nolemts atbalstīt elektroniskās sistēmas izveidi administratoru darbības pārskatu iesniegšanai, kā arī indikatoru sistēmas izveidi maksātnespējas politikas efektivitātes novērtēšanai. Vienlaikus attiecīgajā maksātnespējas regulējuma pilnveidošanas darba grupas sēdē tika atbalstīti konkrēti indikatori, kas ļaus novērtēt maksātnespējas politikas efektivitāti. MK noteikumu projekta pielikumos – administratora darbības pārskatos, salīdzinājumā ar spēkā esošo regulējumu, ir iekļauta tikai tāda informācija, kas nepieciešama, lai noteiktu maksātnespējas regulējuma pilnveidošanas darba grupas sēdē atbalstīto indikatoru vērtības. |
| 4.  | Cita informācija | Nav. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | 1. MK noteikumu projekts ietekmē sertificētus maksātnespējas procesa administratorus.2016.gada 24.martā Maksātnespējas reģistrā bija reģistrēti 329 maksātnespējas procesa administratori.2. MK noteikumu projekts ietekmē Maksātnespējas administrācijas darbiniekus. Ieviešot administratoru darbības pārskatu iesniegšanu elektroniskajā formā, tiks samazināts manuāli veicamo darbību apjoms – darbības pārskatu pieņemšana, reģistrācija, apkopošana un uzglabāšana, atgādinājumu jeb pieprasījumu sūtīšana utt.2016.gada 26.februārī Maksātnespējas administrācijā ir 51 amata vieta. |
| 2. | Tiesiskā regulējuma ietekme uz tautsaimniecību un administratīvo slogu | Elektroniskā administratoru darbības pārskatu iesniegšana nodrošinās efektīvāku maksātnespējas procesa norises kontroli gan no Maksātnespējas administrācijas, gan no kreditoru puses, kas kopumā pozitīvi ietekmēs tautsaimniecību.Administratoru darbības pārskatos norādāmās informācijas apjoms, salīdzinot ar spēkā esošo regulējumu, netiks ievērojami palielināts, turklāt tā ir sistematizēta un strukturēta tādējādi, lai atvieglotu pārskata aizpildīšanu. Administratora darbības pārskatā papildu iekļauto informāciju par atzītajiem un apmierinātajiem kreditoru prasījumiem administrators jau šobrīd apkopo kreditoru prasījumu reģistrā, kā arī, sastādot kreditoru prasījumu apmierināšanas plānu. Vienlaikus elektroniskā sistēmā paredzētie tehniskie risinājumi atvieglos administratoru darbu. Ievērojot minēto, kopumā MK noteikumu projekta tiesiskais regulējums nemainīs administratīvo slogu.  |
| 3. | Administratīvo izmaksu monetārs novērtējums | 1. Ar MK noteikumu projektu netiek izveidota jauna vai papildu procedūra – lai veiktu administratora darbības kontroli konkrētā procesā administratora darbības pārskats jāaizpilda gan maksātnespējas procesos, kas uzsākti saskaņā ar 2010.gada 26.jūlija Maksātnespējas likumu, gan maksātnespējas procesos, kas uzsākti saskaņā ar 2007.gada 1.novembra Maksātnespējas likumu, gan saskaņā ar likumu “Par uzņēmumu un uzņēmējsabiedrību maksātnespēju”. Līdz ar to kopumā MK noteikumu projekta tiesiskais regulējums **nemainīs administratīvo slogu un neradīs jaunas izmaksas**.
2. Administratīvo izmaksu monetārs novērtējums atbilstoši šobrīd spēkā esošajām regulējumam – nemainīsies, stājoties spēkā MK noteikumu projektam.
3. Administratora darbības pārskats (sākotnējais, kārtējais vai noslēguma) tiek sastādīts gadījumā, kad parādniekam ir aktīvi:

C 1= (19,21 x 1) x (329 x 4) = 25 280,36, kur 19, 21 *euro* stundā *–* izmaksas administratora atlīdzībai(pielīdzinātsatlīdzībaipar vienu stundu par juridisko palīdzību vienai personai civillietā atbilstoši Ministru kabineta 2009.gada 22.decembra noteikumu Nr.1493 “Noteikumi par valsts nodrošinātās juridiskās palīdzības apjomu, samaksas apmēru, atlīdzināmajiem izdevumiem un to izmaksas kārtību” 9.1.apakšpunktam); 1 stunda – vidējais laiks viena pārskata aizpildīšanai;329 – administratoru skaits;4 – administratoram pārskats viena maksātnespējas procesa ietvaros ir jāiesniedz vienu reizi ceturksnī – 4 reizes gadā.1. Administratīvo izmaksu monetārs novērtējums, ja administratora darbības pārskats (sākotnējais, kārtējais vai noslēguma) tiek sastādīts gadījumā, kad parādniekam nav aktīvu:

C2 = (19,21 x 0,25) x (329 x 4) = 6 316,8, kur:19, 21 *euro* stundā *–* izmaksas administratora atlīdzībai(pielīdzinātsatlīdzībaipar vienu stundu par juridisko palīdzību vienai personai civillietā atbilstoši Ministru kabineta 2009.gada 22.decembra noteikumu Nr.1493 “Noteikumi par valsts nodrošinātās juridiskās palīdzības apjomu, samaksas apmēru, atlīdzināmajiem izdevumiem un to izmaksas kārtību” 9.1.apakšpunktam); 15 minūtes = 0,25 stundas – vidējais laiks viena pārskata aizpildīšanai;329 – administratoru skaits;4 – administratoram pārskats viena maksātnespējas procesa ietvaros ir jāiesniedz vienu reizi ceturksnī – 4 reizes gadā.Ņemot vērā Maksātnespējas regulējuma pilnveidošanas darba grupas sēdēm izlases kārtībā veiktos apkopojumus, var secināt, ka 70 procentu gadījumu parādniekam maksātnespējas pasludināšanas brīdī nav mantas – aktīvu – vai to vērtība nepārsniedz divu minimālo mēnešalgu apmēru. Līdz ar to izmaksu novērtējums, sastādot administratora darbības pārskatu, gadījumos, kad parādniekam konstatēti aktīvi sastāda:C1 \* 30 % = 25 280,36 \* 30% = 7 584,11 *euro*.Vienlaikus izmaksu novērtējums, sastādot administratora darbības pārskatu, gadījumos, kad parādniekam nav aktīvu:C2 \* 70% = 6 316,8 \* 70% = 4 421,76 *euro.*Ievērojot minēto, administratīvo izmaksu kopējais monetārs novērtējums sastāda:C kopējais = C1 + C2 = 7 584,11 + 4 421,76 = 12 005,87 *euro*. |
| 4. | Cita informācija | Nav. |
|   **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | 1. Sabiedrības līdzdalība tika nodrošināta saskaņā ar Ministru kabineta 2009.gada 25.augusta noteikumiem Nr.970 „Sabiedrības līdzdalības kārtība attīstības plānošanas procesā”, sagatavojot un publicējot paziņojumu par līdzdalības procesu.2. Lai iepazīstinātu administratorus ar administratoru darbības pārskatu iesniegšanas elektroniskajā vidē funkcionālajām iespējām, administratoriem tīmekļa vietnē [www.mna.gov.lv](http://www.mna.gov.lv) būs pieejama rokasgrāmata un video apmācība.  |
| 2. | Sabiedrības līdzdalība projekta izstrādē | MK noteikumu projekts kopā ar sākotnējās ietekmes novērtējuma ziņojumu (anotāciju) 2015.gada 6.novembrī ievietots Tieslietu ministrijas mājaslapā internetā [www.tm.gov.lv](http://www.tm.gov.lv) sadaļā „Sabiedrības līdzdalība”, aicinot sabiedrību rakstveidā izteikt savu viedokli par likumprojektu līdz 2015.gada 18.novembrim. |
| 3. | Sabiedrības līdzdalības rezultāti | Viedokļi par MK noteikumu projektu netika saņemti. |
| 4. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | MK noteikumu projekta izpildi nodrošinās Maksātnespējas administrācija. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | MK noteikumu projekts šo jomu neskar. |
| 3. | Cita informācija | Nav. |

Anotācijas III, IV un V sadaļa – MK noteikumu projekts šo jomu neskar.

Iesniedzējs:

tieslietu ministrs Dzintars Rasnačs

07.04.2016. 9:18

2264

Ličkovska

67099126, alla.lickovska@mna.gov.lv